গছ ডাঙৰ নে মানুহ ডাঙৰ-প্ৰৱন্ধ~মানস প্ৰতীম মালী\nby©AdminPosted at Friday, April 09, 2021\nযেতিয়া কিছুমান মানুহে অতিকৈ প্ৰয়োজন নহ'লেও গছ কটা দেখা পাওঁ তেতিয়া মনতে প্ৰশ্ন হয় , গছ ডাঙৰ নে মানুহ ডাঙৰ ? সৰু লৰা ছোৱালীক কোৱা হয় জীৱ হত্যা মহা পাপ , কিন্তু জীৱ হত্যা মহাপাপ বুলি কোৱা মানুহজনেই গছ কাটোতে পাহৰি যায় যে সেই গছজোপাও যে এটি জীৱ ।\nএতিয়া প্ৰশ্নটো হল গছ ডাঙৰ নে মানুহ ডাঙৰ ?\nগছ এডাল ৰোপণ কৰাৰেপৰা গছডালৰ গুৰিত সাৰ পানী দি গছডাল ডাঙৰ কৰোটে বহুত সময়ৰ প্ৰয়োজন , কিন্তু সেই একেডাল গছ কাটোতে কিন্তু বেছি সময় নালাগে ।\nযিকোনো বস্তু এটা গঢ়িবলৈ বহুত টান কিন্তু ভাঙিবলৈ অতি সহজ ।\nপ্ৰয়োজনতহে গম পোৱা যায় সৰু , অকনমানি বস্তু এটাৰো মূল্য কিমান । যেনেকৈ এটোপ এটোপকৈ পানী পৰি নৈ বয় , তেনেকৈ কিন্তু এডাল এডালকৈ গছ কাটি গৈ থাকিলে এসময়ত গছৰ লগতে আমি সকলো নাইকিয়া হৈ যাব লাগিব ।\nহয়তো বহু মানুহে ক'ব গছতকৈ মানুহ ডাঙৰ , মানুহে গছৰ পুলি ৰোপণ কৰিলেহে গছ হ'ব  । মানুহ নহ'লে গছো জীয়াই থাকিব নোৱাৰে ।\nকিন্তু মানুহ আৰু গছ দুয়োটাই ডাঙৰ । মানুহ আৰু গছ ইটোৱে আনটোৰ ওপৰত নিৰ্ভৰশীল । কিন্তু কিছুমান ক্ষেত্ৰত মানুহতকৈ গছ ডাঙৰ । পৃথিৱীত যিমান জীৱ আছে সকলোতকৈ শ্ৰেষ্ঠ মানুহ । মানুহেই হৈছে সৰ্বশ্ৰেষ্ঠ জীৱ ।\nকিছুমান ক্ষেত্ৰত মানুহতকৈ গছ ডাঙৰ । গছে কেতিয়াও মানুহক ধংশ নকৰে কিন্তু মানুহে\nগছ কাটে । মানুহে গছৰ পুলি ৰোপন কৰি , সাৰ পানী দি গছজোপাক ডাঙৰ কৰে , কিন্তু তাৰ পৰিৱৰ্তে গছজোপা ডাঙৰ হৈ মাথোঁ আনৰ ভালৰ বাবে জীয়াই থাকে । গছ মানুহৰ বাবে অত্যন্ত প্ৰয়োজনীয় , গছ এজোপাই অক্সিজেন যোগান ধৰাৰ লগতে সকলোৰে বাবে ক্ষতিকাৰক গেছ মানুহে নিশাহত এৰি দিয়া কাৰ্বন -ডাই -অক্সাইড গেছ গ্ৰহণ কৰে ।\nতাৰোপৰি গৰমৰ দিনত গছ এজোপাৰ তলত জিৰণি লব পাৰি । গছ সকলোৰে বাবে বহুত উপকাৰী , গছে মানুহক কৰা উপকাৰৰ তুলনাত গছৰপৰা কিবা অপকাৰ হোৱা পৰিমাণ অতি নগন্য ।\nতথাপিও সৰ্বশ্ৰেষ্ঠ জীৱ মানুহেই গছ কাটে । গছ কটা মানুহজনৰ মনত সদায় গছতকৈ মানুহ ডাঙৰ হয় ।\nঘৰত কিবা এটা সৰু বস্তু বহুকেইটা থাকিলেও সময়ত যেতিয়া বিচাৰি পোৱা নাযায় , তেতিয়া বুজা যায় সেই সৰু অকণমানী বস্তুটোৰো প্ৰয়োজন কিমান ।\nবহুবাৰ বিচাৰিও নোপোৱাৰ পাছত হয়তো বস্তুটো কৰোবাৰপৰা লৈ\nআনিব পাৰি ।\nকিন্তু পৃথিৱীত গছ নোহোৱা হলে কি কৰিব ..........\nতেতিয়া গছতকৈ মানুহ ডাঙৰ বুলি কোৱা মানুহবোৰ গছ অবিহনে জীয়াই থাকিব পাৰিবনে ?\nপানী যেনেকৈ আমাৰ প্ৰাণ , ঠিক তেনেকৈ গছো আমাৰ সকলোৰে আপোন । গছ থাকিলেহে আমি মানুহবোৰো জীয়াই থাকিম ।\nগছৰ পুলি ৰোপণ কৰি সঠিক যত্ন লৈ গছপুলি ডাঙৰ কৰাটো আমাৰ সকলোৰে লক্ষ হোৱা উচিত । কাৰণ গছ থাকিলেহে\nআমি সকলো জীয়াই\nথাকিব পাৰিম ।\nনিজে গছ এজোপা ৰোপণ কৰি ভালদৰে যত্ন লৈ গছজোপা ডাঙৰ কৰিলেও মনত বহুত আনন্দ\nপোৱা যায় ।\nআমি কোনো অমৰ নহয় , কোন কেতিয়া মৰিব লাগে আমি কোনেও নাজানো , আমাৰ মৃত্যুৰ পাছত আমাক সকলোৱে পাহৰি যাব , কিন্তু কিছুমান ভাল কামৰ স্মৃতিয়ে আমাৰ মৃত্যুৰ পাছতো মানুহে মনত ৰাখিব ।\nLabels#প্ৰকৃতি-পৰিৱেশ, #প্ৰবন্ধ, #মানস প্ৰতীম মালী\nসংৰক্ষণাগাৰ January (107) December (184) November (202) October (257) September (296) August (329) July (357) June (267) May (204) April (156) March (158) February (130) January (163) December (161) November (174) October (196) September (259) August (352) July (311) June (279) May (337) April (235) March (227) February (78) January (118) December (2)
